Donna Summer
LaDonna Adrian Gaines (Boston, Massachusetts), 31. decembar 1948., preminula 17. maja 2012. na Floridi), poznatija pod umjetničkim imenom Donna Summer, američka je pjevačica koja je najveću popularnost stekla tokom disco razdoblja, stoga je često nazivana "Kraljica disca". Summer je prije početka karijere bila gospel pjevačica. Iako je najpoznatija po svojim disco hitovima, Summer je u svojoj karijeri objavila nekoliko R&B, rock, pop i gospel singlova. Donna Summer je jedna od najuspješnijih muzičara 70-ih godina 20. vijeka. Njena tri albuma dospjela su do broja jedan na američkoj top listi albuma. Postala je i prva pjevačica sa četiri broj jedan singla u periodu kraćem od 13 mjeseci.